# Opfølgning på møde nr. 1 i ST Koordineringsgruppen for gymnasierettede aktiviteter

Dato: mandag den 21. januar 2013, kl. 11.00-14.00

**Tilstede:**

Søren Poulsen, Datalogi

Jens B. Bennedsen, Ingeniør

Ulrik Uggerhøj, Fysik og Astronomi

Kaj Mikael Jensen, iNANO

Frank Jensen, Kemi

Bo Holm Jacobsen, Geoscience

Johannes Overgaard, Bioscience

Johan P. Hansen, Matematik

Magdalena Pyrz, Molekylærbiologi og Genetik

Anna Busch Nielsen, ANIS, AGRO, FOOD og ST KOM

Eva Arent, ST Studieadministration

Michael Caspersen, Center for ScienceUddannelse

Jens Holbech, Dekansekretariatet

Christine Jakobsen Morgan, Sekretariatsfunktion for Koordineringsgruppen

**Afbud:** Finn Borchsenius, Science Museerne

**Formål:** *Etablere fælles forventninger til koordineringsgruppens arbejdsrammer, formål og muligheder for fælles løft. Træffe beslutning om vilkår for institutternes træk på dekanpulje samt hvilke data institutterne skal indsamle til brug for den årlige oversigt/rapport til institutlederkredsen.*

## Beslutningsreferat

Mindske og effektivisere administrationen samt effektivisering af VIP’ernes tid er et mål for gruppens arbejde.

Dokumentet, ’Koordineringsgruppens rammer: Formål og organisation’ udkast, d. 19. januar 2013 bruges fremadrettet af gruppen og kan justeres af gruppen, hvis den på et senere tidspunkt ønsker det. (Dokument vedhæftet)

En konklusion på institutrepræsentanternes runde med beskrivelse af 2012 aktiviteter, fremadrettede intentioner og primære udfordringer er, at der både er forskel og en del overlap på tværs af institutter mht faglige interesser og behov for administrative løsninger. Center for Scienceuddannelse og Studieadministrationen har formidlings- og undervisningsfaglige-, netværks- og administrationsfaglige resurser, som institutterne kan trække på.

Årlig afrapportering:

* I det omfang det er muligt sammenkobles registrering af data til årlig afrapportering med de studerendes lønregistrering i de tilfælde hvor data ikke høstes på anden vis.
* Til årlig afrapportering af aktiviteter indsamles data så vidt muligt for både de aktiviteter, der dækkes af dekanpuljen og de aktiviteter, der derudover dækkes af instituttet/anden side (ex ph.d.-studerende, VIP eller TAP aktiviteter).
* Nødvendigt at beslutte hvilke data, der skal indsamles til afrapportering af aktiviteter, gerne så automatisk som muligt. Ex. ved bestilling af aktiviteten (lærer udfylder data) eller ved timeregistrering (AU formidler/underviser udfylder data).

Økonomi:

* Vi afprøver om vi kan undgå at udarbejde budget på institutniveau: JH+CJM overvåger forbrug af dekanpulje til lønudgifter løbende og melder tilbage til institutrepræsentanter hvis der bliver behov for budgettering/regulering af forbrug.
* Dokumentet om kriterier for træk på dekanpuljen, ’Dekanpulje til dækning af lønudgifter til studerende. Den 21.januar 2013’, bruges indtil videre som retningslinjer. Justeret udgave af dokumentet er vedhæftet. Bemærk ændring/tilføjelse: *”Kriterierne træder i kraft den 21. januar 2013 og evalueres/justeres på næste møde. Overgangsordning: Aftaler som er indgåede før d.d. og som opfylder hidtidige kriterier for aflønning overholdes og aflønnes.”*

Problematikker, som institutledere skal forholde sig til, for at gruppen kan udføre det arbejde som er skitseret i den vedtagne indstilling af 7.11.2012:

* Dekanpuljen dækker bachelor- og kandidatstuderendes løn til gymnasierettede aktiviteter men ikke intern undervisning (fx instruktorer) eller lønninger til ph.d.-studerende. Det resulterer i risiko for ”kassetænkning” i forbindelse med brug af brug af bedste underviser/formidler til given opgave.
* Sikre at der er lige stort incitament på alle institutter (både forhenværende sektorforskningsinstitutter og ’gamle’ universitetsinstitutter) for VIP’er, TAP’er og ph.d.-studerende til deltagelse i aktiviteterne. Deri ligger en afklaring af hvorvidt forskelle i syn på brug af resurser til deltagelse i gymnasierettede aktiviteter mellem institutter reelt skyldes kulturforskel eller/og forskelle i økonomisk struktur.

## To do liste

### Jens

Bringe to punkter ovenfor til institutlederkreds for afklaring.

### Jens, Christine sammen med Eva Arent, Studieadministrationen

Tager næste skridt i udvikling af og udsendelse af information til institutrepræsentanter om ansættelse, lønudbetaling og dataindsamling til afrapportering.

Finde næste mødedato: 8.3. kl. 11-14.

Opfølgning på spørgsmål om hvordan det kan håndteres når brugere betaler for udgifter til aktivitet

## Bilag:

Koordineringsgruppens rammer: Formål og organisation. Udkast, d. 19. januar 2013

Dekanpulje til dækning af lønudgifter til studerende. Den 21. januar 2013